
[bookmark: _GoBack]EXPUNERE DE MOTIVE
CONTEXTUL PROPUNERII
1.	Normele aplicabile contribuțiilor financiare din partea Fondului european de ajustare la globalizare pentru lucrătorii disponibilizați (FEG) sunt prevăzute în Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013[footnoteRef:1]. [1: 	JO L 153, 3.5.2021, p. 48, , ELI: http://data.europa.eu/eli/reg/2021/691/oj. ] 

2.	La 5 mai 2026, Finlanda a depus cererea EGF/2026/003 FI/Valmet Automotive pentru o contribuție financiară din partea FEG, ca urmare a disponibilizărilor de la Valmet Automotive și de la cinci subcontractanți și furnizori din Finlanda.
3.	După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului (UE) 2021/691, că sunt îndeplinite condițiile pentru acordarea unei contribuții financiare din partea FEG. 
REZUMATUL CERERII
	Cererea FEG
	[bookmark: _Hlk212110034]EGF/2026/003 FI/Valmet Automotive

	Statul membru
	Finlanda

	Regiunea sau regiunile vizate (nivel NUTS[footnoteRef:2] 2) [2: 	Regulamentul Delegat (UE) 2019/1755 al Comisiei din 8 august 2019 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS). JO L 270, 24.10.2019, p. 1-56.] 

	Länsi-Suomi (FI19)

	Data depunerii cererii
	5 mai 2026

	Data confirmării primirii cererii
	5 mai 2026

	Data cererii de informații suplimentare
	21 mai 2026

	Termenul pentru furnizarea informațiilor suplimentare
	12 iunie 2026

	Termenul pentru finalizarea evaluării
	24 august 2026 

	Criteriul de intervenție
	Articolul 4 alineatul (2) litera (a) din Regulamentul (UE) 2021/691

	Întreprinderea principală
	Valmet Automotive Oyj

	
Numărul de întreprinderi vizate
	6[footnoteRef:3] [3: 	Disponibilizările au avut loc în cursul perioadei de referință la întreprinderea principală și la un furnizor, iar în afara perioadei de referință, la patru subcontractanți.] 


	Sectorul de activitate economică al întreprinderii primare (diviziunea NACE Rev. 2)[footnoteRef:4] [4: 	JO L 393, 30.12.2006, p. 1.] 

	Diviziunea 29 („Fabricarea autovehiculelor, a remorcilor și a semiremorcilor”)

	Numărul de subcontractanți și furnizori
	5

	Perioada de referință (patru luni):
	2 decembrie 2025 – 2 aprilie 2026

	Numărul de disponibilizări în perioada de referință (a)
	239

	Numărul de disponibilizări înainte sau după perioada de referință (b)
	21

	Numărul total de disponibilizări (a + b) 
	260

	Numărul total de beneficiari eligibili
	260

	Numărul total de beneficiari vizați
	233

	Bugetul pentru servicii personalizate (EUR)
	663 850

	Bugetul pentru implementarea FEG[footnoteRef:5] (EUR) [5: 	În conformitate cu articolul 7 alineatul (5) din Regulamentul (UE) 2021/691.] 

	20 000

	Bugetul total (EUR)
	683 850

	Contribuția FEG (60 %) (EUR)
	410 310


EVALUAREA CERERII
Procedura
[bookmark: _Hlk176343556]4.	La 5 mai 2026, Finlanda a depus cererea EGF/2026/003 FI/Valmet Automotive în termen de 12 săptămâni de la data la care au fost îndeplinite criteriile de intervenție prevăzute la articolul 4 alineatul (2) litera (a) din Regulamentul (UE) 2021/691. Comisia a confirmat primirea cererii la aceeași dată, iar la 21 mai 2026 a solicitat Finlandei informații suplimentare. Aceste informații suplimentare au fost furnizate în termen de 15 zile lucrătoare de la data cererii. Termenul de 50 de zile lucrătoare de la data primirii cererii complete, în cursul căruia Comisia are obligația să finalizeze evaluarea conformității cererii cu condițiile de acordare a unei contribuții financiare, expiră la 24 august 2026.
Eligibilitatea cererii
Întreprinderile și beneficiarii în cauză
5.	Cererea se referă la 239 de lucrători disponibilizați a căror activitate a încetat la Valmet Automotive și la unul dintre furnizorii săi. Întreprinderea principală își desfășoară activitatea în sectorul economic clasificat în diviziunea 29 (Fabricarea autovehiculelor, remorcilor și semiremorcilor) a NACE Rev. 2. Disponibilizările au fost efectuate în regiunea NUTS 2 Länsi-Suomi (FI19).
	Întreprinderile și numărul disponibilizărilor în perioada de referință

	Valmet Automotive Oyj (Fabricarea autovehiculelor)
	230

	Compass Group Finland Oy (Activități de servicii de alimentație)
	9

	
Numărul total de întreprinderi: 2
	Numărul total de disponibilizări: 
	239

	
	

	
	


Criteriile de intervenție
[bookmark: _Ref372189348]6.	Finlanda a depus cererea în temeiul criteriilor de intervenție prevăzute la articolul 4 alineatul (2) litera (a) din Regulamentul (UE) 2021/691, care prevede drept condiție încetarea activității a cel puțin 200 de lucrători disponibilizați, într-o perioadă de referință de patru luni, într-o întreprindere dintr-un stat membru, inclusiv lucrători disponibilizați de furnizorii și producătorii din aval.
7.	Perioada de referință de patru luni pentru cerere este cuprinsă între 2 decembrie 2025 și 2 aprilie 2026.
8.	În perioada de referință au avut loc 239 de disponibilizări.
Calcularea disponibilizărilor și a cazurilor de încetare a activității
9.	În temeiul articolului 6 primul paragraf litera (a) coroborat cu articolul 5 primul paragraf litera (c) din Regulamentul (UE) 2021/691, încetarea activității lucrătorilor disponibilizați în cursul perioadei de referință a fost calculată de la data notificării individuale.
Beneficiarii eligibili
10.	Pe lângă lucrătorii deja menționați, printre beneficiarii eligibili se numără 21 de lucrători disponibilizați a căror activitate a încetat înainte sau după perioada de referință de patru luni. Toți acești lucrători și-au încetat activitatea în cele șase luni anterioare începerii perioadei de referință, la 2 decembrie 2025, sau între sfârșitul perioadei de referință și ziua anterioară adoptării prezentei propuneri, în conformitate cu articolul 6 primul paragraf litera (b) din Regulamentul (UE) 2021/691. Se poate stabili o legătură de cauzalitate clară cu evenimentul care a declanșat încetarea activității lucrătorilor disponibilizați în perioada de referință, astfel cum se prevede la articolul 6 al doilea paragraf din Regulamentul (UE) 2021/691. 
11.	Numărul total al beneficiarilor eligibili este de 260.
Descrierea evenimentelor care au determinat disponibilizările și încetarea activității
12.	Situația financiară și gradul de ocupare a forței de muncă ale Valmet Automotive, un producător contractant din industria automobilelor, au depins întotdeauna de contracte pe durată determinată cu marii producători de automobile și, prin urmare, au fost supuse fluctuațiilor. 
13.	Din cauza recesiunii mondiale din industria automobilelor, care a continuat timp de mai mulți ani, întreprinderea a întâmpinat dificultăți și a fost nevoită să-și reducă treptat personalul, de la aproape 3 200 de angajați la începutul anilor 2020 la aproximativ 1 300 înainte de ultimele concedieri[footnoteRef:6]. [6: 	Ziarul Turun Sanomat 12.11.2025.] 

14.	După încetarea, în 2025, a contractului încheiat cu Mercedes-Benz pentru producția celor două modele, fabrica nu mai avea comenzi, ceea ce a obligat-o să efectueze noi reduceri de personal. În cadrul negocierilor de cooperare din noiembrie 2025, compania a anunțat că va concedia maximum 235 de persoane și va trece în șomaj tehnic 860 de persoane. Situația dificilă a întreprinderii a afectat, de asemenea, în mod firesc, întregul lanț de subcontractare. 
Impactul preconizat al disponibilizărilor asupra economiei și a ocupării forței de muncă la nivel local, regional sau național 
15.	Noile măsuri de șomaj tehnic și disponibilizări la scară largă de la fabrica de automobile Valmet Automotive Uusikaupunki, de departe cel mai mare angajator din regiune, au afectat grav întreaga regiune. Dependența puternică de uzina de automobile din subregiunea Vakka-Suomi reprezintă o provocare semnificativă pentru situația deja dificilă din regiune.
16.	Rata șomajului în Vakka-Suomi a crescut la 12,2 % în decembrie 2025, cu 1,7 puncte procentuale peste procentul din anul precedent[footnoteRef:7]. În rândul tinerilor aflați în căutarea unui loc de muncă (în vârstă de sub 25 de ani), rata șomajului a ajuns la 17,3 %, ceea ce reprezintă o creștere de 4,2 puncte procentuale față de anul anterior[footnoteRef:8].  [7: 	Oficiul de Statistică al Finlandei: Työttömien työnhakijoiden osuus työvoimasta kk:n lopussa  ]  [8: 	Oficiul de Statistică al Finlandei: Alle 25-vuotiaiden työttömien työnhakijoiden osuus alle 25-vuotiaasta työvoimasta] 

17.	Fiind o regiune axată pe exporturi, Länsi-Suomi a suferit mai mult decât alte regiuni în urma fluctuațiilor și a incertitudinilor din economia mondială. Rata de creștere a șomajului în Länsi-Suomi a fost a treia ca mărime din țară, ea situându-se la aproape 15 % în perioada 2024-2025[footnoteRef:9]. Rata șomajului, de 12,3 % în decembrie 2025, se află în continuare sub media națională. Cu toate acestea, numărul șomerilor de lungă durată a crescut la cele mai ridicate niveluri din istorie, cu 39 % față de 2024[footnoteRef:10]. La scară națională, șomajul a crescut constant, ajungând la 13,0 % în decembrie 2025[footnoteRef:11], iar cererea de forță de muncă s-a redus în ultimii doi ani. [9: 	Oficiul de Statistică al Finlandei: Työnvälitystilasto ]  [10: 	Oficiul de Statistică al Finlandei: Työnvälitystilasto ]  [11: 	Oficiul de Statistică al Finlandei: Työnvälitystilasto ] 

18.	Situația celor mai mari întreprinderi din regiune este relativ stabilă, deoarece multe întreprinderi continuă să-și manifeste dorința de a investi și urmări obiectivul de creștere economică. Unii dintre lucrătorii concediați de Valmet Automotive și-ar putea găsi un loc de muncă în alte întreprinderi din regiune, prin formare sau alte măsuri de sprijin.
19.	Valmet Automotive a încercat să-și extindă operațiunile în noi câmpuri de activitate. Ea a semnat o scrisoare de intenție cu Patria, principala companie de tehnologie de apărare din Finlanda, și a primit o comandă mică pentru asamblarea de vehicule blindate. Dacă Valmet Automotive reușește să treacă cu succes la tehnologia de apărare și de securitate, întreprinderea ar putea fi în măsură să reangajeze o parte considerabilă a angajaților săi disponibilizați. Prin urmare, este esențial ca atât societatea, cât și regiunea Uusikaupunki să mențină capacitatea de muncă a acestor persoane și să le păstreze, pe ele și familiile lor, în regiune. Acest lucru este deosebit de important pentru lucrătorii imigranți care dețin un permis de ședere legat de locul de muncă.
20.	Turku, situat la aproximativ 70 km de Uusikaupunki, este un centru important pentru industria maritimă, care are o cerere constantă de specialiști în domeniul tehnic. Dintre lucrătorii concediați de Valmet Automotive, mulți ar putea găsi noi locuri de muncă în industria maritimă prin orientare de specialitate sau formare de specializare. suplimentară  Pachetul de sprijin FEG este conceput pentru a-i ajuta pe lucrătorii disponibilizați să-și alinieze competențele la cererea de competențe a angajatorilor din regiunile Uusikaupunki și Turku.  
Aplicarea Cadrului de calitate al UE pentru anticiparea schimbărilor și a restructurării (QFR) 
[bookmark: _Hlk232083175][bookmark: _Hlk232083089]21.	Finlanda a descris modul în care au fost luate în considerare recomandările prevăzute în Cadrul de calitate al UE pentru anticiparea schimbărilor și a restructurării. Sprijinul FEG este conceput pentru a fi în concordanță cu cadrul de calitate al UE, prin consolidarea intervenției timpurii, a măsurilor active pe piața forței de muncă și a pachetelor de sprijin coordonate. Comitetul de monitorizare a programului, format din reprezentanți ai ministerelor, regiunilor și partenerilor sociali, supraveghează implementarea, eficacitatea și alinierea la obiectivele strategice, asigurându-se că fondurile UE și resursele naționale sunt utilizate în mod complementar și coordonat.
22.	În ceea ce privește activitățile întreprinse pentru a oferi asistență lucrătorilor disponibilizați, Finlanda a raportat că serviciile de ocupare a forței de muncă pentru lucrătorii disponibilizați au demarat în ziua în care au fost emise notificările de reziliere, printre ele numărându-se, de exemplu, mai multe sesiuni de informare și consiliere individuală. Prima formare privind căutarea unui loc de muncă pentru foștii lucrători ai întreprinderii Valmet Automotive a debutat la 23 martie 2026. 
Complementaritatea cu acțiunile finanțate din fonduri naționale sau fonduri ale Uniunii
23.	Finlanda a confirmat faptul că măsurile descrise mai jos care primesc o contribuție financiară din partea FEG nu vor beneficia de contribuții financiare și din partea altor instrumente financiare ale Uniunii.
24.	Pachetul coordonat de servicii personalizate completează acțiunile finanțate prin alte fonduri naționale sau ale UE.
Proceduri de consultare a beneficiarilor vizați sau a reprezentanților acestora ori a partenerilor sociali, precum și a autorităților locale și regionale
25.	Finlanda a indicat că pachetul coordonat de servicii personalizate a fost elaborat în consultare cu experți și cu partenerii sociali, în conformitate cu articolul 7 alineatul (4) din Regulamentul (UE) 2021/691. Sprijinul FEG este discutat în cadrul grupului regional de coordonare a schimbărilor structurale bruște, implicând părțile interesate de la nivel regional și Ministerul Afacerilor Economice și Ocupării Forței de Muncă, începând din decembrie 2025. Pachetul final de măsuri a fost convenit la 4 mai 2026, în cadrul unei reuniuni cu serviciile publice de ocupare a forței de muncă și cu reprezentanții angajaților și angajatorilor.
Beneficiarii vizați și măsurile propuse
Beneficiarii vizați
26.	Se estimează că numărul lucrătorilor disponibilizați care vor beneficia de măsuri va fi de 233. În conformitate cu articolul 8 alineatul (7) litera (f) din Regulamentul (UE) 2021/691, defalcarea acestor lucrători în funcție de gen, grupă de vârstă și nivel de studii este următoarea:
	Categorie
	Numărul de  
beneficiari preconizați

	Gen:
	Bărbați:
	164
	(70,4 %)

	
	Femei:
	69
	(29,6 %)

	
	Persoane non-binare:
	0
	(0,0 %)

	Grupa de vârstă:
	Sub 30 de ani:
	19
	(8,1 %)

	
	30-54 de ani:
	150
	(64,4 %)

	
	Peste 54 de ani:
	64
	(27,5 %)

	Nivel de instruire
	Învățământ secundar inferior sau sub acest nivel[footnoteRef:12]  [12: 	ISCED 0-2] 

	49
	(21,0 %)

	
	Învățământ liceal[footnoteRef:13] sau postliceal[footnoteRef:14] [13: 	ISCED 3]  [14: 	ISCED 4] 

	173
	(74,2 %)

	
	Învățământ terțiar[footnoteRef:15] [15: 	ISCED 5-8] 

	11
	(4,7 %)


Măsuri propuse
[bookmark: _Ref372214239]27.	În conformitate cu articolul 8 alineatul (7) litera (h) din Regulamentul (UE) 2021/691, pachetul coordonat personalizat care urmează să fie pus la dispoziția lucrătorilor disponibilizați constă în următoarele măsuri: 
1. Formare privind căutarea unui loc de muncă: participanții primesc informații referitoare la serviciile de sprijin disponibile pentru persoanele aflate în căutarea unui loc de muncă și cursuri de formare pentru a cartografia reintegrarea acestora pe piața muncii. Ei vor practica depunerea de candidaturi pentru un loc de muncă redactându-și sau actualizându-și CV-urile și scriind scrisori propriu-zise de candidatură. Se vor realiza interviuri personale cu evaluarea situației de către experți dedicați proiectului. Se va acorda o atenție deosebită participanților care au nevoie să-și îmbunătățească competențele digitale pentru a-și îmbunătăți competențele de căutare a unui loc de muncă și/sau poziția pe piața forței de muncă. 
Îndrumare profesională și pentru carieră: îndrumarea profesională oferă orientări generale pentru căutarea unui loc de muncă, dar poate include, de asemenea, un consilier personal oferind asistență personalizată. În ceea ce privește îndrumarea profesională, participanților li se oferă sprijin personalizat pentru a-i ajuta să-și planifice cariera profesională, inclusiv posibile schimbări de carieră sau de sector de activitate, cu cartografierea competențelor/aptitudinilor necesare. Dacă este necesar, pot fi furnizate programe de sprijin pe termen mai lung, cu exerciții de grup. Acestea pot include, de asemenea, perioade introductive în unul sau mai multe locuri de muncă.
Formare profesională: obiectivul formării profesionale este dobândirea de competențe care să sprijine tranziția către un nou sector de activitate cu o rată ridicată de ocupare a forței de muncă. 
Carduri de securitate în muncă și de competențe profesionale: cardurile de securitate în muncă și de competențe profesionale sunt certificate de competență recunoscute la nivel național pentru diverse aptitudini legate de siguranță. Aceste carduri pot fi obținute prin finalizarea unui curs de învățare și absolvirea unui test standardizat. 
Pregătirea lingvistică: se vor oferi cursuri de limbă finlandeză orientate către piața forței de muncă pentru acei beneficiari al căror nivel de cunoaștere a limbii finlandeze este insuficient pentru o reangajare rapidă. 
Grant de start-up: grantul de start-up asigură un venit pentru o persoană care intenționează să devină antreprenor pe durata perioadei estimate a fi necesare pentru lansarea și consolidarea unei activități comerciale cu normă întreagă, până la un maxim de 12 luni.
Stimulente și alocații: subvențiile salariale reduc pragul de recrutare prin reducerea costurilor salariale ale noului angajator. Scopul este de a ajuta persoanele aflate în căutarea unui loc de muncă să-și îmbunătățească competențele profesionale pe piața deschisă a forței de muncă. Valoarea subvenției salariale este, în general, de 50 % din costurile salariale; durata perioadei subvenționate depinde de durata perioadei de șomaj precedente.
28.	Un evantai de cursuri de formare în domeniul TIC și un sprijin suplimentar, bazate pe o evaluare inițială a nivelului competențelor digitale ale beneficiarilor, permit diseminarea competențelor necesare în era industrială digitală și într-o economie eficientă din punctul de vedere al utilizării resurselor, astfel cum se prevede la articolul 7 alineatul (2) din Regulamentul (UE) 2021/691. 
[bookmark: _Ref372214242]29.	Acțiunile propuse, descrise în prezentul document, constituie măsuri active de ocupare a forței de muncă ce se încadrează la acțiunile eligibile prevăzute la articolul 7 din Regulamentul (UE) 2021/691. Aceste acțiuni nu înlocuiesc măsurile pasive de protecție socială. 
30.	Finlanda a furnizat informațiile necesare privind măsurile care sunt obligatorii pentru întreprinderea vizată în temeiul legislației naționale sau al contractelor colective de muncă. În conformitate cu articolul 9 alineatul (1) din Regulamentul (UE) 2021/691, Finlanda a confirmat că măsurile respective nu vor fi înlocuite cu o contribuție financiară din partea FEG.
Bugetul estimat
Costurile totale estimate sunt de 683 850 EUR și se compun din cheltuielile pentru serviciile personalizate, în valoare de 663 850 EUR și cheltuielile pentru activitățile de pregătire, gestionare, informare și publicitate și control și raportare, în valoare de 20 000 EUR .
[bookmark: _Ref372550770]31.	Contribuția financiară totală solicitată din partea FEG este de 410 310 EUR (60 % din costurile totale).
32.	În conformitate cu articolul 8 alineatul (7) litera (m) din Regulamentul (UE) 2021/691, Finlanda a precizat că prefinanțarea și cofinanțarea națională sunt asigurate de regiunea de ocupare a forței de muncă Turku.
	[bookmark: _Hlk231812320]Măsuri
	Numărul de participanți estimat
	Costul estimat per participant 
(EUR)[footnoteRef:16] [16: 	Pentru a se evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care rămâne neschimbat față de cel indicat în cererea prezentată de Finlanda .] 

	Costuri totale estimate
(EUR)[footnoteRef:17]  [17: 	Totalurile nu corespund exact din cauza rotunjirilor.] 


	Servicii personalizate [măsuri în temeiul articolului 7 alineatul (2) al doilea paragraf litera (a) din Regulamentul (UE) 2021/691]

	Formare privind căutarea unui loc de muncă
	233
	968
	225 600

	Îndrumare profesională și pentru carieră 
	70
	675
	47 250

	Formare profesională 
	16
	5 000
	80 000

	Carduri de securitate în muncă și de competențe profesionale 
	20
	150
	3 000

	Pregătirea lingvistică 
	40
	750
	30 000

	Grant de start-up 
	5
	9 600
	48 000

	Subtotal (a):
Procent din pachetul de servicii personalizate
	– 
	433 850
(65,35 %)

	Alocații și stimulente [măsuri în temeiul articolului 7 alineatul (2) al doilea paragraf litera (b) din Regulamentul (UE) 2021/691]

	Subvenții salariale 
	23
	10 000
	230 000

	Subtotal (b):
Procent din pachetul de servicii personalizate 
	–
	230 000

	
	
	(34,65 %)

	Activități în temeiul articolului 7 alineatul (5) din Regulamentul (UE) 2021/691

	(1) Activități de pregătire
	–
	2 000

	(2) Gestionare
	–
	12 000

	(3) Informare și publicitate
	–
	5 000

	(4) Control și raportare
	–
	1 000

	Subtotal (c):
Procent din costurile totale:
	–
	20 000

	
	
	(2,92 %)

	Costuri totale (a + b + c):
	–
	 683 850

	Contribuția din partea FEG (60 % din costurile totale)
	–
	410 310


33.	Costurile măsurilor identificate în tabelul de mai sus ca măsuri adoptate în temeiul articolului 7 alineatul (2) al doilea paragraf litera (b) din Regulamentul (UE) 2021/691 nu depășesc 35 % din costurile totale ale pachetului coordonat de servicii personalizate. Finlanda a confirmat că aceste măsuri sunt condiționate de participarea activă a beneficiarilor vizați la activități de căutare a unui loc de muncă sau de formare.
34.	În conformitate cu articolul 7 alineatul (2) al patrulea paragraf din Regulamentul (UE) 2021/691, Finlanda a confirmat că costurile investițiilor pentru desfășurarea de activități independente, înființarea de noi întreprinderi și preluarea întreprinderilor de către angajați nu vor depăși 22 000 EUR per beneficiar.
Perioada de eligibilitate a cheltuielilor
35.	Finlanda a început furnizarea serviciilor personalizate către beneficiarii vizați la 23 martie 2026. Prin urmare, cheltuielile aferente măsurilor vor fi eligibile pentru o contribuție financiară de la FEG începând cu 23 martie 2026, pentru o perioadă de 24 de luni de la data intrării în vigoare a deciziei de finanțare.
36.	Finlanda a început plata cheltuielilor administrative pentru punerea în aplicare a FEG la 23 martie 2026. Prin urmare, cheltuielile pentru activitățile de pregătire, gestionare, informare și publicitate și control și raportare sunt eligibile pentru o contribuție financiară de la FEG începând cu 23 martie 2026, pentru o perioadă de 31 de luni de la data intrării în vigoare a deciziei de finanțare.  
Sistemul de gestionare și control
37.	Cererea conține o descriere a sistemului de gestionare și control prevăzut la articolul 23 din Regulamentul (UE) 2021/691, care precizează responsabilitățile organismelor implicate. Finlanda a notificat Comisiei faptul că, în statul membru respectiv, contribuția financiară va fi gestionată și controlată de Ministerul Economiei și Ocupării Forței de Muncă, de aceleași unități care acționează în calitate de autoritate de management și de certificare pentru FSE+. Auditul intern independent sub autoritatea Secretarului Permanent al Ministerului Economiei și Ocupării Forței de Muncă acționează în calitate de Autoritate de Audit pentru FEG. 
Angajamentele asumate de statul membru în cauză
38.	Finlanda a oferit toate garanțiile necesare cu privire la următoarele: 
în contextul accesului la măsurile propuse și al punerii în aplicare a acestora, vor fi respectate principiul egalității de tratament și principiul nediscriminării,
au fost îndeplinite cerințele prevăzute de legislația națională și de legislația UE în ceea ce privește concedierile colective,
se va evita orice fel de dublă finanțare,
contribuția financiară din partea FEG va respecta normele procedurale și de fond ale Uniunii privind ajutoarele de stat.
IMPLICAȚII BUGETARE
Propunerea bugetară
39.	FEG nu trebuie să depășească un cuantum anual de maximum 30 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027[footnoteRef:18]. [18: 	JO L 433 I, 22.12.2020, p. 11, ELI: http://data.europa.eu/eli/reg/2020/2093/oj. ] 

40.	După examinarea cererii în conformitate cu condițiile stabilite la articolul 13 alineatele (1) și (2) din Regulamentul (UE) 2021/691 și luând în considerare numărul de beneficiari vizați, măsurile propuse și costurile estimate, Comisia propune mobilizarea FEG pentru suma de 410 310 EUR, reprezentând 60 % din costurile totale ale măsurilor propuse, cu scopul de a furniza o contribuție financiară ca răspuns la cererea menționată.
41.	Decizia propusă privind mobilizarea FEG va fi adoptată în comun de Parlamentul European și de Consiliu, în conformitate cu articolul 15 alineatul (1) primul paragraf a doua teză din Regulamentul (UE) 2021/691 și astfel cum se prevede la punctul 9 din Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii[footnoteRef:19]. [19: 	JO L 433 I, 22.12.2020, p. 28, ELI: http://data.europa.eu/eli/agree_interinstit/2020/1222/oj. ] 

Acte conexe
42.	În același timp cu prezentarea acestei propuneri de decizie privind mobilizarea FEG, Comisia va prezenta Parlamentului European și Consiliului o propunere privind transferul sumei de 410 310 EUR către linia bugetară relevantă.
43.	Concomitent cu adoptarea prezentei propuneri de decizie privind mobilizarea FEG, Comisia a adoptat o decizie privind o contribuție financiară, care constituie o decizie de finanțare în sensul articolului 110 din Regulamentul (UE, Euratom) 2024/2509[footnoteRef:20]. Respectiva decizie de finanțare va intra în vigoare la data la care Comisiei i se notifică aprobarea transferului bugetar de către Parlamentul European și Consiliu în conformitate cu articolul 15 alineatul (2) primul paragraf din Regulamentul (UE) 2021/691. [20: 	Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (reformare) JO L, 2024/2509, 26.9.2024, ELI: http://data.europa.eu/eli/reg/2024/2509/oj. ] 






RO	12		RO
2026/0220 (BUD)
Propunere de
DECIZIE A PARLAMENTULUI EUROPEAN ȘI A CONSILIULUI
privind mobilizarea Fondului european de ajustare la globalizare pentru lucrătorii disponibilizați în urma unei cereri din partea Finlandei – EGF/2026/003 FI/Valmet Automotive
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013[footnoteRef:21], în special articolul 15 alineatul (1) primul paragraf, [21: 	JO L 153, 3.5.2021, p. 48, ELI: http://data.europa.eu/eli/reg/2021/691/oj. ] 

având în vedere Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii[footnoteRef:22], în special punctul 9, [22: 	JO L 433 I, 22.12.2020, p. 28, ELI: http://data.europa.eu/eli/agree_interinstit/2020/1222/oj. ] 

având în vedere propunerea Comisiei Europene,
întrucât:
(1)	Fondul european de ajustare la globalizare pentru lucrătorii disponibilizați (FEG) urmărește să demonstreze solidaritatea și să promoveze locuri de muncă decente și sustenabile în Uniune, oferind sprijin lucrătorilor concediați și lucrătorilor independenți a căror activitate a încetat în cazul unor evenimente majore de restructurare și ajutându-i să revină cât mai curând posibil la locuri de muncă decente și sustenabile. 
(2)	FEG nu trebuie să depășească un cuantum anual de maximum 30 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului[footnoteRef:23] și la articolul 16 din Regulamentul (UE) 2021/691. [23: 	Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433 I, 22.12.2020, p. 11, ELI: http://data.europa.eu/eli/reg/2020/2093/oj).] 

(3)	La 5 mai 2026, Finlanda a prezentat o cerere de mobilizare a FEG în conformitate cu articolul 8 alineatul (1) din Regulamentul (UE) 2021/691, în ceea ce privește lucrătorii disponibilizați la Valmet Automotive și la un număr de 5 subcontractanți și furnizori din Finlanda. Cererea a fost completată cu informații suplimentare furnizate în conformitate cu articolul 8 alineatul (5) din Regulamentul (UE) 2021/691. Se consideră că cererea respectivă îndeplinește condițiile de acordare a unei contribuții financiare din FEG, astfel cum sunt prevăzute la articolul 13 din Regulamentul (UE) 2021/691, pe baza evaluării efectuate de Comisie în propunerea de decizie de mobilizare a Parlamentului European și a Consiliului[footnoteRef:24]. [24: 	COM (2026) 400] 

(4)	Prin urmare, este necesară mobilizarea FEG pentru a se furniza o contribuție financiară în valoare de 410 310 EUR ca urmare a cererii depuse de Finlanda.
(5)	Pentru a se reduce la minimum timpul necesar pentru mobilizarea FEG, prezenta decizie trebuie să se aplice de la data adoptării,
ADOPTĂ PREZENTA DECIZIE: 
Articolul 1
În cadrul bugetului general al Uniunii aferent exercițiului financiar 2026,  se mobilizează Fondul european de ajustare la globalizare pentru lucrătorii disponibilizați pentru a se furniza cuantumul de 410 310 EUR, sub formă de credite de angajament și credite de plată.
Articolul 2
Prezenta decizie intră în vigoare la data publicării în Jurnalul Oficial al Uniunii Europene. Prezenta decizie se aplică de la [data adoptării][footnoteRef:25]*.  [25: *	Data urmează a fi introdusă de Parlament înainte de publicarea în JO.] 

Adoptată la Bruxelles,
Pentru Parlamentul European	Pentru Consiliu
Președinta	Președinta 

